stanford-oval/wikipedia huggingface dataset:
Hallmark Cards

| Hallmark Cards, Inc>  |
| --- | --- |

Perustettu:  1910
Perustaja:  Joyce Hall
Kotipaikka:  Kansas City, Missouri, USA
Toimiala:  kortit, lahjatavarat, paperitarvikkeet
Liikevaihto:  3,9 miljardia USD (2014)
Henkilöstö:  16 000
Omistaja:  Hallin perhe
Kotisivu:  hallmark.com
Infobox OKVirheellinen NIMI-arvo: 
Hallmarkin myymälä.
Hallmark Cards on yhdysvaltalainen vuonna 1910 perustettu perheyritys, joka on erikoistunut onnittelu- ja tervehdyskortteihin sekä muihin paperikauppa- ja lahjatavaroihin. Missourin Kansas Cityssä pääkonttoriaan pitävä yritys työllistää maailmanlaajuisesti noin 16 000 henkilöä.
Hallmark sai alkunsa vuonna 1910, kun nebraskalainen teinipoika Joyce Hall aloitti erilaisten postikorttien postimyynnin. Nykyisin Hallmark Cards on maailman suurimmaksi alallaan kasvanut yritys, jonka liikevaihto vuonna 2014 oli 3,88 miljardia Yhdysvaltain dollaria. Hallmark on laajentunut korteista muihin lahjatavaroihin ja jopa televisiotoimintaan ja elokuvatuotantoon.
Vuonna 1984 Hallmark osti Binney & Smith -nimisen yrityksen ja sen Crayola-väriliidut, Magic Marker -huopakynät ja Liquitex-taiteilijatarvikkeet.
Vuonna 1985 Hallmark Cards -yhtiö oli yksi taiteellisista ansioista ensi kertaa jaetun National Medal of Arts -palkinnon saajista. 1980-luvun keskivaiheilla Hallmarkin suunnitteluosastolla työskenteli noin 700 henkeä: ideoijia, kirjoittajia ja kuvittajia sekä kortti-ideoita kuluttajilla testaavia psykologeja. Yrityksen markkinaosuus oli Yhdysvalloissa noin 40 prosenttia, minkä lisäksi kortteja julkaistiin ympäri maailmaa yhteensä 19 kielellä, myös suomeksi.
Hallmarkin tuotteita myydään oman myymäläverkoston lisäksi 
monenlaisissa vähittäiskaupoissa. Suomalaisella Paletti Oy:llä on vuodesta 1987 ollut lisenssisopimus Hallmarkin kanssa.
Käännös suomeksi
Halyzia

| Halyzia |
| --- | --- |
 Tuomipisarpirkko  (Halyzia sedecimguttata)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Coccinellinae
Tribus::  Halyziini
Suku::  Halyzia  Mulsant, 1846
Katso myös
   Halyzia Wikispeciesissä   Halyzia Commonsissa 
Infobox OKNimi-testi OK: 
Halyzia on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin kolme lajia. Suomessa suvun edustajista elää vakiintuneena, yleisenä ja elinvoimaisena lajina tuomipisarpirkko (Halyzia sedecimguttata).
Sukuun kuuluvia lajeja

Halyzia sanscrita
Tuomipisarpirkko eli tuomenpisarpirkko (Halyzia sedecimguttata)
Halyzia shirozui
Aiheesta muualla

iNaturalist: Suku Halyzia
UniProt: Taxonomy -  Halyzia (englanniksi)
BioLib: Halyzia (englanniksi)
Pherobase: Semiochemicals of Genus Halyzia (englanniksi)
Vicente Trueba

Vicente Trueban muistomerkki Kantabrian La Cavadassa.
Vicente Trueba Pérez (16. lokakuuta 1905 – 10. marraskuuta 1986) oli espanjalainen maantiepyöräilijä. Hän on tullut parhaiten tunnetuksi voitettuaan ensimmäisenä Ranskan ympäriajon vuorten kuninkaan -tittelin vuonna 1933. Samana vuonna hän sijoittui kokonaiskilpailussa kuudennelle sijalle.
Vuoden 1933 Tour de France

Vasta vuonna 1933  kilpailtiin vuorten kuninkuudesta ja laskettiin virallisesti pisteet. Tällöin voittajaksi selviytyi espanjalainen Tureba, joka saavutti entinen vuorinousujen voittoja kilpailun aikana. Trueba oli kuitenkin erinomaisen huono mäkien alastulossa, joten hän ei voittanut muuta kuin vain nousut. Tämän kokemuksen innostamana Tour de Francen kilpailujohtaja Henri Desgrange päätti luoda järjestelmän, jossa ensimmäisenä vuorille nousseet saivat bonuspisteitä aikahyvityksen muodossa.
Aiheesta muualla

Ángel Neilan esitelmä Vicente Trueban elämästä
Viafree

| Viafree |
| --- | --- |
Verkkosivusto:  http://viafree.fi
Tyyppi:  videopalvelu
Kielet:  suomi
Luonut:  Viaplay Group
Avattu:   2017
Nykyinen tila:  lakkautettu
Viafree on ruotsalaisen Viaplay Groupin omistama ilmainen suoratoistopalvelu.
Aluksi Viafree oli saatavilla vain Ruotsissa, mutta sittemmin laajentui Norjaan ja Tanskaan. Vuonna 2017 palvelu avattiin myös Suomeen.
Toukokuussa 2022 palvelu lakkasi toimimasta ja Ruotsissa, Norjassa sekä Tanskassa sisällöt siirtyivät uuteen Pluto TV -suoratoistopalveluun.
Aiheesta muualla

Viafree Suomi
Göran Wahlenberg

| Göran Wahlenberg |
| --- | --- |
 Göran Wahlenberg.
Henkilötiedot
Syntynyt: 1. lokakuuta 1780 Skarphyttan, Värmlanti, Ruotsi
Kuollut: 22. maaliskuuta 1851 (70 vuotta) Upsala, Ruotsi
Kansalaisuus:  Ruotsi
Arvonimi: professori
Koulutus ja ura
Tutkinnot:  Uppsalan yliopisto
Tutkimusalue:  kasvitiede ja maantiede
Göran Wahlenberg (1. lokakuuta 1780 Skarphyttan, Värmlanti, Ruotsi – 22. maaliskuuta 1851 Upsala, Ruotsi) oli ruotsalainen kasvitieteilijä ja maantieteilijä. Hän opiskeli Uppsalan yliopistossa, sai vuonna 1806 lääketieteen tohtorin arvon ja toimi myöhemmin kasvi- ja lääketieteen professorina.
Wahlenberg oli merkittävä vaikuttaja varsinkin kasvimaantieteen alalla. Hänen julkaisujensa joukkoon lukeutuu Flora lapponica (1812) ja muita Pohjois-Ruotsin kasvimaailmaa käsitteleviä teoksia.
Sulokellojen (Wahlenbergia) suku on nimetty Göran Wahlenbergin mukaan.
Wahlenbergin nimeämien kasvien tieteellisen nimen perässä käytetään auktorilyhennettä Wahlenb..
Aiheesta muualla

Kuvia tai muita tiedostoja aiheesta Göran Wahlenberg Wikimedia Commonsissa
Göran Wahlenberg, 1780 – 1851 Open Library.  30.9.2020. Viitattu 12.10.2020. (englanniksi)
Varmalampi (Joutsa)

| Varmalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa, Luhanka
Koordinaatit:  61°52′18″N, 25°54′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  Varmajoki Hauhaan 
Järvinumero:  14.227.1.018
Mittaustietoja
Pinnankorkeus:  118 m  
Pituus:  520 m  
Leveys:  280 m  
Rantaviiva:  1,597 km  
Pinta-ala:  5,226 ha  
Saaria:  ei saaria 
 fiVarmalampi 
Varmalampi  on Keski-Suomessa Joutsassa ja Luhangalla Kurkijärven kylän lähellä sijaitseva lampi.
Maantietoa

Lammen pinta-ala on 5,2 hehtaaria, se on 500 metriä pitkä ja 300 metriä leveä. Lammella ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Tammijärven–Hauhajärven valuma-alueeseen (14.227) se kuuluu. Lammen vedenpinnan korkeus on 118 metriä mpy.
Victor Wetterström

| Mitalit> Maa:   Ruotsi.Miesten curling. Olympialaiset  | Mitalit> Maa:   Ruotsi.Miesten curling. Olympialaiset  | Mitalit> Maa:   Ruotsi.Miesten curling. Olympialaiset  | Maa:   Ruotsi> Miesten curling. |
| --- | --- | --- | --- |
|  Hopeaa | Chamonix 1924 | Curling |  |
Victor Emanuel Wetterström (27. elokuuta 1884 Tukholma – 11. toukokuuta 1956 Tukholma) oli ruotsalainen curlingpelaaja ja olympiamitalisti. Wetterström oli mukana maansa hopeaa voittaneessa joukkueessa Chamonix’n olympialaisissa 1924.
Vicenza ja Veneton palladiolaiset villat

| Vicenza ja Veneton palladiolaiset villat> Città di Vicenza e le Ville palladiane del Veneto |
| --- | --- |
 Villa Contarini.
Tyyppi:  kulttuurikohde
Kriteerit:  I, II
Tunnusnumero:  712
Valintahistoria
Valintavuosi:  1994
 Vicenza
Vicenza ja Veneton palladiolaiset villat (ital. Città di Vicenza e le Ville palladiane del Veneto, engl. City of Vicenza and the Palladian Villas of the Veneto) on Unescon maailmanperintökohde Koillis-Italiassa Veneton alueella. Kokonaisuuteen kuuluu 23 Andrea Palladion 1500-luvulla suunnittelemaa rakennusta Vicenzan kaupungissa sekä 24 rakennusta muualla Venetossa.
Venetsian tasavallan aikaan eläneen Palladion mukaan on nimetty antiikin Rooman arkkitehtuuria jäljittelevä arkkitehtuurin tyylisuunta palladiolainen arkkitehtuuri.
Villa Gazzotti Vicenzassa.
Villa Cornaro Piombino Desessä.
Villa Godi Lugossa.
Villa Valmarana Lisierassa.
Aiheesta muualla

Kuvia tai muita tiedostoja aiheesta Vicenza ja Veneton palladiolaiset villat Wikimedia Commonsissa
Unescon maailmanperintökohteet Italiassa
Agrigento
Alberobellon trullitalot
Alppien paalutalot (yhteinen viiden muun maan kanssa)
Amalfin rannikko
Aquileia
Assisin fransiskaanikohteet
Berninan rautatie (yhteinen Sveitsin kanssa)
Casertan palatsi, Vanvitellin akvedukti, San Leucion rakennusryhmä
Castel del Monte
Cerveteri, Tarquinia
Cilento ja Vallo di Diano, Paestum, Velia, Certosa di Padula
Crespi d’Adda
Dolomiitit
Etna
Ferrara
Firenze
Genova: Le Strade Nuove ja Palazzi dei Rolli
Ivrea
Langobardien hallintokeskukset Italiassa
Liparisaaret
Mantova ja Sabbioneta
Medicien villat ja puutarhat
Modenan katedraali, Torre Civica ja Piazza Grande
Monte San Giorgio (yhteinen Sveitsin kanssa)
Napoli
Padovan kasvitieteellinen puutarha
Piazza dei Miracoli
Piemonten ja Lombardian pyhät vuoret
Piemonten viinimaisema: Langhe-Roero ja Monferrato
Pienza
Pompeji, Herculaneum, Torre Annunziata
Portovenere, Cinque Terre ja saaret Palmaria, Tino ja Tinetto
Ravennan varhaiskristilliset rakennukset
Rooma
San Gimignano
Santa Maria delle Grazie
Sassi di Matera
Savoijin kuninkaallisen suvun asuinrakennukset
Siena
Su Nuraxi di Barumini
Syrakusa ja Pantalican kivinen nekropolis
Urbino
Val Camonica
Val di Noto
Val d’Orcia
Venetsia
Verona
Vicenza ja Veneton palladiolaiset villat
Villa Adriana
Villa d'Este
Villa Romana del Casale
Victor Webster

Victor Webster
Victor Webster (s. 7. helmikuuta 1973, Calgary, Alberta, Kanada) on kanadalainen näyttelijä. Hän on tunnettu parhaiten tv-sarjoista Päivien viemää, Mutant X ja Siskoni on noita.
Görel Thurdin

| Görel Thurdin |
| --- | --- |
 Thurdin keskustapuolueen vaalijulisteessa vuodelta 1988.
Ruotsin ympäristöministeri
 Carl Bildtin hallitus 16. kesäkuuta 1994 – 3. lokakuuta 1994  
Ruotsin apulaisympäristöministeri
 Carl Bildtin hallitus 4. lokakuuta 1991 – 16. kesäkuuta 1994  
Kansanedustaja
 1986–1998  
Henkilötiedot
Syntynyt: 26. toukokuuta 1942 (ikä 82)
Kansalaisuus:  ruotsalainen
Tiedot
Puolue:  Keskustapuolue
Görel Thurdin (o.s. Myrnäs; s. 26. toukokuuta 1942) on ruotsalainen ekonomisti ja keskustapuolueen poliitikko. Hän on toiminut kansanedustajana vuosina 1986–1998, Ruotsin apulaisympäristöministerinä 1991–1994 sekä ympäristöministerinä 1994. Vuosina 1994–1998 hän oli Ruotsin valtiopäivien toinen varapuhemies ja 1995–2001 Ruotsin Pelastakaa Lapset -järjestön puheenjohtaja.
Aiheesta muualla

Görel Thurdin Ruotsin valtiopäivien verkkosivuilla (ruotsiksi)
Vicenzan maakunta

Vicenzan maakunta (ital. Provincia di Vicenza) on yksi Italian maakunnista. Se sijaitsee Veneton alueella maan koillisosassa.
Vicenzan maakunnan pinta-ala on 2 723 km² ja asukasluku noin 870 000. Maakunta muodostuu 121 kunnasta, pääkaupunki on Vicenza.
Maakunnan suurimmat kaupungit ovat:
Vicenza 113 599 asukasta
Bassano del Grappa 43 363 asukasta
Schio 39 433 asukasta
Valdagno 26 455 asukasta
Arzignano 25 926 asukasta.
Aiheesta muualla

Kuvia tai muita tiedostoja aiheesta Vicenzan maakunta Wikimedia Commonsissa
Vicenzan maakunta
Agugliaro | Albettone | Alonte | Altavilla Vicentina | Altissimo | Arcugnano | Arsiero | Arzignano | Asiago | Asigliano Veneto | Barbarano Vicentino | Bassano del Grappa | Bolzano Vicentino | Breganze | Brendola | Bressanvido | Brogliano | Caldogno | Caltrano | Calvene | Camisano Vicentino | Campiglia dei Berici | Campolongo sul Brenta | Carrè | Cartigliano | Cassola | Castegnero | Castelgomberto | Chiampo | Chiuppano | Cismon del Grappa | Cogollo del Cengio | Conco | Cornedo Vicentino | Costabissara | Creazzo | Crespadoro | Dueville | Enego | Fara Vicentino | Foza | Gallio | Gambellara | Gambugliano | Grancona | Grisignano di Zocco | Grumolo delle Abbadesse | Isola Vicentina | Laghi | Lastebasse | Longare | Lonigo | Lugo di Vicenza | Lusiana | Malo | Marano Vicentino | Marostica | Mason Vicentino | Molvena | Monte di Malo | Montebello Vicentino | Montecchio Maggiore | Montecchio Precalcino | Montegalda | Montegaldella | Monteviale | Monticello Conte Otto | Montorso Vicentino | Mossano | Mussolente | Nanto | Nogarole Vicentino | Nove | Noventa Vicentina | Orgiano | Pedemonte | Pianezze | Piovene Rocchette | Pojana Maggiore | Posina | Pove del Grappa | Pozzoleone | Quinto Vicentino | Recoaro Terme | Roana | Romano d’Ezzelino | Rosà | Rossano Veneto | Rotzo | Salcedo | San Germano dei Berici | San Nazario | San Pietro Mussolino | San Vito di Leguzzano | Sandrigo | Santorso | Sarcedo | Sarego | Schiavon | Schio | Solagna | Sossano | Sovizzo | Tezze sul Brenta | Thiene | Tonezza del Cimone | Torrebelvicino | Torri di Quartesolo | Trissino | Valdagno | Valdastico | Valli del Pasubio | Valstagna | Velo d’Astico | Vicenza | Villaga | Villaverla | Zanè | Zermeghedo | Zovencedo | Zugliano
Viacom

| Viacom |
| --- | --- |
Osake:  NYSE: VIA
ISIN:  US92553P1021, US92553P2011
Perustettu:  2006
Lakkautettu:  2019
Kotipaikka:  New York, Yhdysvallat
Toimiala:  media, kommunikaatio
Kotisivu:  www.viacom.com
Infobox OKVirheellinen NIMI-arvo: 
Viacomin pääkonttori New Yorkissa.
Viacom (NYSE: VIA), (lyhenne sanoista Video & Audio Communications) oli mediayhtiö. Alkuperäinen Viacom oli toiminnassa vuosina 1971-2005, minkä jälkeen se tunnettiin nimellä CBS Corporation. Vuonna 2006 perustettiin uusi Viacom-niminen yhtiö. Sen pääomistaja on National Amusements.
Viacomin omistuksessa olivat muun muassa Paramount Pictures, Nickelodeon, Nick Jr., MTV ja Comedy Central.
Vuonna 2019 Viacom ja CBS Corporation yhdistettiin ViacomCBS -nimiseksi yhtiöksi.
Aiheesta muualla

Kuvia tai muita tiedostoja aiheesta Viacom Wikimedia Commonsissa
Varsi

Kookospalmulla saattaa olla jopa 20 metrin pituinen varsi.
Varsi on tavallisesti kasvin maanpäällinen osa eli ilmaverso, joka kannattelee lehtiä ja kukkia, eli toimii kasvin tukirankana. Varsi mahdollistaa myös veteen liuenneiden ravinteiden nostamisen ylös lehtien ja kukkien saataville. Puutuneisuuden mukaan varret voidaan jakaa pehmeisiin ruohovarsiin ja koviin puuvarsiin. Niiden väliset erot aiheutuvat etenkin puuvarren suuremmasta ligniinipitoisuudesta.
Varren kasvusuunta on ylöspäin. Varsi kasvaa kärjestään, ja kasvu alkaa pysähtyä vasta kukkien muodostuessa. Latvan vartta ja pieniä lehtiä kutsutaan silmuiksi. Silmu on siis kehittymätön verson latva, joka kasvaa yhdestä kasvupisteestä. Niveleksi kutsutaan lehtien kiinnityskohtaa. Nivelväli on nimensä mukaisesti nivelten väli. Varren varsinainen kasvupiste sijaitsee kärjessä, mutta eräillä kasveilla kasvua tapahtuu myös ”nivelvälin tyvessä”, jolloin kasvu alkaa hankasilmusta.
Varsi saattaa myös olla maavarsi, kuten maanalainen juurakko tai silmu. Pitkin maata luikertelevaa juurakkoa kutsutaan rönsyksi. Kasvin maanalaista silmua, joka toimii myös ravintosäiliönä, kutsutaan sipuliksi.
Pellavan varren poikkileikkaus. Ep = epidermi eli päällysketto; C = kuori; BF = niinisyy; P = nilasolukko eli floeemi; X = puusolukko eli ksyleemi; Pi = ydin
Aiheesta muualla

Kuvia tai muita tiedostoja aiheesta Varsi Wikimedia Commonsissa
Varangin saamelaismuseo

Kuva näyttelystä
Varangin saamelaismuseo (pohjoissaameksi Várjjat Sámi Musea, norj. Varanger Samiske Museum) on Uuniemen Varangerbotnissa Finnmarkin läänissä Norjassa sijaitseva merisaamelaisten kulttuurihistoriaa esittelevä museo. Se on perustettu vuonna 1994.
Aiheesta muualla

Kuvia tai muita tiedostoja aiheesta Varangin saamelaismuseo Wikimedia Commonsissa
Varsan paiseinen keuhkotulehdus

Varsan paiseinen keuhkotulehdus on varsoilla esiintyvä hengitystieinfektio. Taudin aiheuttaja on Rhodococcus equi -bakteeri, joka muodostaa paiseita keuhkoihin aiheuttaen keuhkokuumeen. Sairastunut varsa on yleensä alle viiden kuukauden ikäinen.
Rhodococcus equi -bakteerit elävät maaperässä. Ihanteellisin elinympäristö niille on kuiva ja pölyinen tarhan tai laitumen pohja. Varsa saa tartunnan yleensä hengitysteiden, haavan tai navan kautta. Sairaus ei tavallisesti tartu varsasta toiseen. Sairauden oireita ovat yskä, sierainvuoto, kuume ja joskus myös ripuli ja niveltulehdukset. Taudin edetessä varsa muuttuu voimattomaksi ja lakkaa syömästä. Keuhkotulehdus voidaan hoitaa lääkkeiden avulla, mutta hoitamattomana se voi johtaa kuolemaan.
Rhodococcus equin aiheuttamia sairauksia esiintyy lähinnä eläimissä, mutta se voi tarttua myös ihmiseen, jonka elimistön immuunipuolustus on heikko.
Aiheesta muualla

Artikkeli SHKL:n sivuilla (Arkistoitu – Internet Archive)
Hamed Namouchi

| 0 | 1 | 2 |
| --- | --- | --- |

Henkilötiedot
Syntymäaika: 14. helmikuuta 1984 (ikä 40)
Syntymäpaikka: Cannes, Ranska
Pelipaikka: keskikenttäpelaaja
Pituus: 183 senttimetriä
Seura
Seura:  Grenoble
Pelinumero: 26
Seurat
| Vuodet | Seura | O (M) |
| 2002–2003 2003–2006 2006–2009 2009–2010 2010– |  AS Cannes  Rangers FC  FC Lorient  SC Freiburg  Grenoble | 1 (0) 34 (5) 47 (3) 1 (0) 4 (0) |
Maajoukkue
| 2005– |  Tunisia | 18 (1) |
 Seurajoukkueuran tilastot kattavat vain kansalliset sarjat, päivitetty 25. helmikuuta 2011.  Maajoukkueuran tilastot päivitetty 20. elokuuta 2008.
Hamed Namouchi (arab. حامد ناموشي‎‎, s. 14. helmikuuta 1984 Cannes, Ranska) on ranskalais-tunisialainen jalkapalloilija. Keskikentällä pelaava Namouchi edustaa Ligue 2:ssa Grenoblea.
Ura

Keskikentällä tai hyökkäyksessä pelaava Namouchi on edustanut vuodesta 2003 vuoteen 2006 Glasgow Rangersia, johon hän siirtyi AS Cannesista ilmaiseksi. Kaudesta 2006-2007 lähtien Namouchi on pelannut Ranskan liigan FC Lorient-Bretagne Sudissa, jonne hän siirtyi Glasgow'sta 500 000 punnan siirtokorvauksella. Vietettyään joukkueessa kaksi rikkonaista kautta loukkaantumisten vuoksi, Namouchi siirtyi toukokuussa pitkän harkinnan jälkeen turkkilaiseen Sivassporiin kahden vuoden sopimuksella. Sopimus kuitenkin purettiin Namouchin henkilökohtaisten syiden vuoksi, koska ei löytänyt tyttärelleen ranskankielistä koulua ja hän oli muutaman kuukauden ilman uutta seuraa. Elokuussa 2009 Namouchi oli lähellä tehdä sopimuksen ranskalaisseura Grenoblen kanssa. Siirtoa ei kuitenkaan koskaan tapahtunut. Kuukautta myöhemmin saksalaisseura FSV Frankfurt kutsui Namouchin koeajalle. Sittemmin Namouchi kävi myös toisen saksalaisseuran Freiburgin kokeilussa marraskuussa. Hän sai kuitenkin vasta kuukautta myöhemmin solmittua haluamansa sopimuksen, joka kesti aluksi puolivuotta. Namouchi pelasi kauden aikana yhden ottelun ja kärsi loukkaantumisista puolen vuoden aikana. Kesällä 2010 Freiburg ei jatkanut hänen kanssaan sopimusta.
11. marraskuuta 2010 Namouchi allekirjoitti vuoteen 2012 ulottuvan sopimuksen Ranskan Ligue 2:ssa pelanneen Grenoblen kanssa.
Ura > Maajoukkue

Ensimmäisen maaottelunsa Namouchi pelasi 26. maaliskuuta 2005 Malawia vastaan. Hän on ollut mukana vuoden 2005 Maanosaliittojen Cupissa, 2006 Afrikan-mestaruuskilpailuissa ja 2006 MM-kisoissa, jossa hän pelasi kaikissa Tunisian kolmessa ottelussa täydet minuutit. Hän on pelannut 18 maaottelua, joissa on tehnyt yhden maalin.
Saavutukset

Skotlannin valioliigan mestaruus: 2005
Skotlannin liigacup: 2004
Tilastot

| Seura | Kausi | Liiga> Ottelut | Liiga> Maalit | Cup> Ottelut | Cup> Maalit | Eurocup> Ottelut | Eurocup> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- |
| Cannes | 2002–2003 | 1 | 0 | - | - | - | - | 1 | 0 |
| Cannes | Yhteensä | 1 | 0 | - | - | - | - | 1 | 0 |
| Rangers | 2003–2004 | 8 | 3 | - | - | - | - | 8 | 3 |
| Rangers | 2004–2005 | 19 | 2 | - | - | 4 | 1 | 23 | 3 |
| Rangers | 2005–2006 | 7 | 0 | - | - | 7 | 1 | 14 | 1 |
| Rangers | Yhteensä | 34 | 5 | - | - | 11 | 2 | 45 | 7 |
| Lorient | 2006–2007 | 23 | 2 | - | - | - | - | 23 | 2 |
| Lorient | 2007–2008 | 13 | 1 | - | - | - | - | 13 | 1 |
| Lorient | 2008–2009 | 11 | 0 | 4 | 1 | - | - | 15 | 1 |
| Lorient | Yhteensä | 47 | 3 | 4 | 1 | - | - | 51 | 4 |
| SC Freiburg | 2009–2010 | 1 | 0 | - | - | - | - | 1 | 0 |
| SC Freiburg | Yhteensä | 1 | 0 | - | - | - | - | 1 | 0 |
| Uralla yhteensä | Uralla yhteensä | 83 | 8 | 4 | 1 | 11 | 2 | 98 | 11 |
Aiheesta muualla

National Football Teams (englanniksi)
Weltfussball (saksaksi)
LFP - La fiche de Hamed Namouchi (ranskaksi)
Tunisian joukkue – Maanosaliittojen cup 2005
1 Boumnijel |
2 Saïdi |
3 Essediri |
4 al-Abdi |
5 Jaziri |
6 Trabelsi |
7 Mhedhebi |
8 Nafti |
9 Guemamdia |
10 Ghodhbane |
11 Dos Santos |
12 Mnari |
13 Namouchi |
14 Chedli |
15 Jaïdi |
16 Fadhel |
17 Ben Saada |
18 Benachour |
19 Ayari |
20 Clayton |
21 Jemâa |
22 Kasraoui |
23 Haj Massaoud |
Valmentaja Lemerre
Tunisian joukkue – Jalkapallon AM-kilpailut 2006
1 Boumnijel |
2 Merdassi |
3 Haggui |
4 Melliti |
5 Jaziri |
6 Trabelsi |
7 Ben Saada |
8 Namouchi |
9 Guemamdia |
10 Ghodhbane |
11 Santos |
12 Mnari |
13 Bouazizi |
14 Chedli |
15 Jaïdi |
16 Fadhel |
17 Jemâa |
18 Benachour |
19 Ayari |
20 Clayton |
21 Yahia |
22 Kasraoui |
23 Ltifi |
Valmentaja Lemerre
Tunisian joukkue – Jalkapallon MM-kilpailut 2006
1 Boumnijel |
2 Essediri |
3 Haggui |
4 Yahia |
5 Jaziri |
6 Trabelsi |
7 Guemamdia |
8 Nafti |
9 Chikhaoui |
10 Ghodhbane |
11 Santos |
12 Mnari |
13 Bouazizi |
14 Chedli |
15 Jaïdi |
16 Nefzi |
17 Ben Saada |
18 Jemmali |
19 Ayari |
20 Namouchi |
21 Saïdi |
22 Kasraoui |
23 Melliti |
Valmentaja Lemerre
Hallonbergen

Hallonbergen on kaupunginosa ja Tunnelbanan asema Sundbybergin kunnassa Ruotsissa. Kaupunginosan nimi tarkoittaa suomeksi 'vadelmakukkulat'.
Se on pääosin 1970-luvulla miljoonaohjelman puitteissa rakennettu Tukholman lähiö. Rakennuskanta muodostuu pelkästään betonisista kunnan omistamista vuokrakerrostaloista. Kaupunginosan suunnittelu ja rakentaminen aloitettiin 1960-luvun lopussa. Siitä suunniteltiin 4 000–5 000 asukkaan aluetta. Vuonna 1968 aloitettiin räjäytystyöt johtoja ja talojen perustuksia varten.
Hallonbergenin metroasemalta.
Vuonna 1975 avattu Hallonbergenin metroasema on osa Sinistä linjaa ja sijaitsee Näckrosenin ja Kistan asemien välissä.
Kaupunginosassa asuu pääosin maahanmuuttajia, ja jengit ja väkivalta ovat yleisiä.
Aiheesta muualla

Wikimedia Commonsissa on kuvia tai muita tiedostoja aiheesta .
Hallonbergen, Freden och Råsta (Arkistoitu – Internet Archive) (ruotsiksi)
HMS Vanguard (23)

| HMS Vanguard |
| --- | --- |
 HMS Vanguard

Aluksen vaiheet
Rakentaja:  John Brown and Company, Clydebank, Skotlanti
Kölinlasku:  2. lokakuuta 1941
Laskettu vesille:  30. marraskuuta 1944
Palveluskäyttöön:  9. elokuuta 1946
Poistui palveluskäytöstä:  7. kesäkuuta 1960
Loppuvaihe:  romutettu
Tekniset tiedot
Uppouma:  44 500 t (standardi) 51 420 t (kuormattu)
Pituus:  248,20 m
Leveys:  32,92 m
Syväys:  9,38 m
Koneteho:  130 000 shp
Nopeus:  30 solmua
Miehistöä:  1 893
Aseistus
Aseistus:  8 x BL 15"/42 Mk I -tykkiä kaksoistorneissa 8 x QF 5,25"/50 Mk I -kaksoistykkiä 10 x kuusiputkista 40 mm ilmatorjuntatykkiä 1 x kaksiputkinen 40 mm ilmatorjuntatykki 11 x yksiputkista 40 mm ilmatorjuntatykkiä 4 × 3 naulan kunnialaukaustykkiä
HMS Vanguard (viirinumero 23) oli Britannian kuninkaallisen laivaston viimeinen valmistunut taistelulaiva.